Ζητήματα αστικής βιωσιμότητας και αξίες ακινήτων. Εφαρμογή της ηδονιστικής μεθόδου στο Δήμο Καλαμαριάς.
Creators: name: Κωνσταντίνου, Δέσποινα-Αναστασία Μηνά
Publisher: name: Aristotle University of Thessaloniki
Year: 2015
Subjects: Καλαμαριά
Αξίες ακινήτων
Ηδονιστική μέθοδος
Kalamaria
real estate values
hedonic method

description: Κύριος στόχος της παρούσας διπλωματικής εργασίας με τίτλο «Ζητήματα αστικής βιωσιμότητας και αξίες ακινήτων. Εφαρμογή της ηδονιστικής μεθόδου στο Δήμο Καλαμαριάς» είναι να προσδιοριστούν τα χαρακτηριστικά ενός ακινήτου που έχουν τη δυνατότητα να επηρεάζουν την εμπορική του αξία. Το δείγμα των ακινήτων το οποίο συλλέχθηκε για να διεξαχθεί η παραπάνω έρευνα ανήκει στο Δήμο Καλαμαριάς και περιλάμβανε 348 ακίνητα (κατοικίες, γραφεία και καταστήματα). Τα χαρακτηριστικά που συλλέχτηκαν για κάθε ακίνητο ήταν δομικά, χαρακτηριστικά γειτονιάς και περιβαλλοντικά. Επίσης απαραίτητα στοιχεία ήταν η προσφερόμενη τιμή πώλησης κάθε ακινήτου καθώς και η θέση του στο χώρο. Για τη συγκέντρωσή τους χρησιμοποιήθηκε η ηλεκτρονική βάση ενός μεσιτικού γραφείου. Για την επεξεργασία των δεδομένων χρησιμοποιήθηκε η μέθοδος της ηδονιστικής τιμολόγησης η οποία χρησιμοποιείται ευρέως τα τελευταία χρόνια για την εκτίμηση της αξίας των διάφορων παραμέτρων που σχετίζονται με την αγορά κατοικίας. Τα αποτελέσματά της μπορούν να φανούν ιδιαίτερα χρήσιμα για τον αστικό σχεδιασμό καθώς η αξία βελτίωσης των επιμέρους παραμέτρων που καθορίζουν την αστική βιωσιμότητα μπορεί να αποτελέσει οδηγό για τη λήψη σχετικών αποφάσεων. Για την απεικόνιση και ανάλυση των δεδομένων χρησιμοποιήθηκε το λογισμικό MapInfo Professional 9.0, ενώ για την διεξαγωγή της ανάλυσης παλινδρόμησης και την απεικόνιση δεδομένων το λογισμικό GeoDa. Για την καλύτερη κατανόηση των αποτελεσμάτων σχεδιάστηκαν κατάλληλα διαγράμματα και πίνακες. Στην ανάλυση παλινδρόμησης επιλέχθηκε το λογαριθμο-γραμμικό μοντέλο και βάση αυτού διεξήχθησαν τα αποτελέσματα. Τα συμπεράσματα της εργασίας είναι ιδιαίτερα ενδιαφέροντα και αναδεικνύουν την καταλληλότητα της ηδονιστικής τιμολόγησης στην αγορά ακινήτων. Αρκετά χαρακτηριστικά (μεταξύ των οποίων και αυτά που αφορούν αρκετές πτυχές της αστικής βιωσιμότητας) φάνηκε να επηρεάζουν την εμπορική αξία των ακινήτων, όπως επίσης παρατηρήθηκαν διαφορές στον τρόπο επηρεασμού των διάφορων κατηγοριών ακινήτων.
description: The present dissertation focuses on the issues of urban sustainability and real estate values. Particularly, the hedonic method is applied in the Municipality of Kalamaria. Its main purpose is to identify the characteristics of a property which have the potential to affect its commercial value. Using the website of a real estate agency, 348 properties (houses, offices and shops) from the Municipality of Kalamaria were selected as a sample. The attributes collected for each property were structural, neighborhood and environmental characteristics. Moreover, it was necessary to include the price sale of each property, as well as its location. The method of hedonic pricing was used, in order to process the data. In recent years, hedonic pricing is widely used to assess the value of various parameters, related to the housing market. Its results can be particularly useful for urban planning, because the improvement value of the parameters that determine the urban sustainability can be a guide for making decisions. The visualization and analysis of data was carried out using MapInfo Professional 9.0 software, while the regression analysis and display of data was performed with GeoDa software. Furthermore, charts and tables were designed for understanding the results properly. The conclusions were presented and analyzed, based on the log-linear model that was used during regression analysis. Conclusions of great interest, which highlight the relevance of hedonic pricing in real estate, were obtained. Several features, including those concerning several aspects of urban sustainability, seemed to affect the market value of the property, In addition, several differences were observed in the way of influencing the various types of real estate.